เทศบัญญัติเทศบาลตำบลไชยปราการเทศบัญญัติเทศบาลตำบลไชยปราการเรื่องการกำจัดสิ่งปฏิกูลและมูลฝอยพ.ศ.๒๕๔๓[๑] ตามที่พระราชบัญญัติเปลี่ยนแปลงฐานะของสุขาภิบาลเป็นเทศบาลพ.ศ. ๒๕๔๒ ได้ประกาศในราชกิจจานุเบกษา เล่ม ๑๑๖ ตอนที่ ๙ ก ลงวันที่ ๒๔ กุมภาพันธ์๒๕๔๒ โดยมีผลบังคับใช้ตั้งแต่วันที่ ๒๕ พฤษภาคม ๒๕๔๒ เป็นต้นไปและอาศัยอำนาจตามความในมาตรา ๖๐ แห่งพระราชบัญญัติเทศบาล พ.ศ. ๒๔๙๖ แก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐ และ มาตรา ๗ มาตรา ๒๐ มาตรา ๖๓แห่งพระราชบัญญัติการสาธารณสุข พ.ศ. ๒๕๓๕ ประกอบกับกฎกระทรวง (ฉบับที่ ๒) พ.ศ. ๒๕๓๖ซึ่งออกตามความในพระราชบัญญัติการสาธารณสุข พ.ศ. ๒๕๓๕ เทศบาลตำบลไชยปราการโดยได้รับความเห็นชอบจากสภาเทศบาลตำบลไชยปราการและโดยได้รับอนุมัติจากผู้ว่าราชการจังหวัดเชียงใหม่จึงออกเทศบัญญัติได้ ดังต่อไปนี้ข้อ ๑เทศบัญญัตินี้เรียกว่า เทศบัญญัติเทศบาลตำบลไชยปราการเรื่อง การกำจัดสิ่งปฏิกูลและมูลฝอย พ.ศ. ๒๕๔๓ข้อ ๒เทศบัญญัตินี้ให้ใช้บังคับตั้งแต่วันที่ได้ประกาศไว้โดยเปิดเผยที่สำนักเทศบาลตำบลไชยปราการแล้วเจ็ดวันข้อ ๓ให้ยกเลิกข้อบังคับสุขาภิบาลไชยปราการ เรื่อง การกำจัดมูลฝอยและสิ่งปฏิกูลพุทธศักราช ๒๕๓๘ข้อ ๔ในเทศบัญญัตินี้เจ้าพนักงานท้องถิ่น หมายความว่านายกเทศมนตรีตำบลไชยปราการเจ้าพนักงานสาธารณสุข หมายความว่าเจ้าพนักงานซึ่งได้รับแต่งตั้งให้ปฏิบัติการตามพระราชบัญญัติการสาธารณสุข พ.ศ.๒๕๓๕ผู้ซึ่งได้รับแต่งตั้งจากเจ้าพนักงานท้องถิ่นหมายความว่าข้าราชการหรือพนักงานส่วนท้องถิ่นที่ได้รับการแต่งตั้งจากเจ้าพนักงานท้องถิ่นให้มีอำนาจปฏิบัติการตามมาตรา ๔๔ แห่งพระราชบัญญัติการสาธารณสุข พ.ศ. ๒๕๓๕สิ่งปฏิกูล หมายความว่าอุจจาระหรือปัสสาวะ และหมายความรวมถึงสิ่งอื่นใดซึ่งเป็นสิ่งใส่อาหาร เถ้ามูลสัตว์ หรือซากสัตว์ รวมตลอดถึงสิ่งอื่นใดซึ่งเป็นสิ่งโสโครกหรือมีกลิ่นเหม็นมูลฝอย หมายความว่าเศษกระดาษ เศษผ้า เศษอาหาร เศษสินค้า ถุงพลาสติก ภาชนะที่ใส่อาหาร เถ้า มูลสัตว์หรือซากสัตว์ รวมตลอดถึงสิ่งอื่นใดที่เก็บกวาดจากถนนตลาดที่เลี้ยงสัตว์หรือที่อื่นมูลฝอยอันตราย หมายความว่ามูลฝอยที่มีองค์ประกอบทั้งหมดหรือเพียงบางส่วนที่อาจทำให้เกิดอันตรายอันเนื่องมาจาก ปริมาณความเข้มข้น คุณภาพ ทางกายภาพ เคมีและชีวภาพเช่นประเภทติดไฟง่าย สารกัดกร่อน สารประเภททำให้เกิดปฏิกิริยาการระเบิดสารพิษ วัตถุระเบิดสารที่สามารถถูกชะล้างได้ กากกัมมันตรังสีและประเภทที่ทำให้เกิดโรคมูลฝอยติดเชื้อ หมายความว่ามูลฝอยที่เป็นผลมาจากกระบวนการให้การรักษาพยาบาลการตรวจชันสูตรศพ การใช้สัตว์ทดลองที่หรือทางสาธารณะ หมายความว่าสถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือใช้สัญจรได้อาคาร หมายความว่า ตึก บ้านเรือน โรง ร้าน แพ คลังสินค้า สำนักงาน หรือสิ่งที่สร้างขึ้นอย่างอื่นซึ่งบุคคลอาจเข้าอยู่หรือเข้าใช้สอยได้ข้อ ๕ห้ามผู้ใด ถ่าย เท ทิ้งหรือทำให้มีขึ้นในที่หรือทางสาธารณะซึ่งสิ่งปฏิกูลหรือมูลฝอย นอกจากในที่ที่เทศบาลตำบลไชยปราการอนุญาตให้จัดตั้งหรือจัดตั้งไว้ให้โดยเฉพาะข้อ ๖เจ้าของและหรือผู้ครอบครองสถานที่อาคาร หรือเคหสถาน ต้องจัดให้มีที่รองรับสิ่งปฏิกูลมูลฝอย ในสถานที่ อาคารหรือเคหสถานในครอบครองของตนที่รองรับสิ่งปฏิกูลมูลฝอยต้องไม่รั่วและมีฝาปิดมิดชิดกันแมลงวันและสัตว์ได้ตลอดจนต้องถูกสุขลักษณะตามแบบซึ่งเจ้าพนักงานสาธารณสุขหรือเจ้าพนักงานท้องถิ่นเห็นชอบข้อ ๗เจ้าของหรือผู้ครอบครองสถานที่ อาคารหรือเคหสถาน ต้องรักษาบริเวณสถานที่อาคารหรือเคหสถานในครอบครองของตนไม่ให้มีมูลฝอยสิ่งปฏิกูล หรือสิ่งเปรอะเปื้อน หรือมีการถ่ายเท หรือทิ้งมูลฝอย สิ่งปฏิกูลหรือสิ่งเปรอะเปื้อนในประการที่ขัดต่อสุขลักษณะข้อ ๘ถ้าเจ้าพนักงานท้องถิ่นเห็นว่า อาคารสถานที่ หรือบริเวณใด ควรทำการเก็บขนมูลฝอยหรือสิ่งปฏิกูลไปทำการกำจัดให้ต้องด้วยสุขลักษณะยิ่งขึ้นโดยเรียกเก็บค่าธรรมเนียมเก็บ ขน เมื่อเทศบาลตำบลไชยปราการได้มีหนังสือแจ้งแก่เจ้าของและหรือผู้ครอบครองอาคารหรือสถานที่นั้นทราบล่วงหน้าไม่น้อยกว่า๑๕ วัน หรือเมื่อได้ปิดประกาศกำหนดบริเวณเก็บ ขนสิ่งปฏิกูลหรือมูลฝอย ณที่เปิดเผยในบริเวณที่กำหนดไม่น้อยกว่า ๓ แห่ง เป็นเวลาไม่น้อยกว่า ๑๕ วัน นับแต่วันประกาศแล้วเจ้าของและหรือผู้ครอบครองอาคารหรือสถานที่นั้นๆจะต้องให้เจ้าหน้าที่ของเจ้าพนักงานท้องถิ่นหรือบุคคลผู้ได้รับอนุญาตจากเจ้าพนักงานท้องถิ่นแต่ฝ่ายเดียวเท่านั้นเก็บ ขน สิ่งปฏิกูลหรือมูลฝอยจากอาคาร สถานที่ซึ่งตนเป็นเจ้าของหรือครอบครองโดยเสียค่าธรรมเนียมการเก็บขน ตามอัตราที่กำหนดไว้ท้ายเทศบัญญัตินี้ห้ามผู้ใดเก็บ ขน สิ่งปฏิกูล มูลฝอย จากอาคารสถานที่ซึ่งอยู่ในเขตเก็บขนมูลฝอยที่เจ้าพนักงานท้องถิ่นได้ประกาศแล้วตามวรรคต้นเว้นแต่ได้รับมอบหมายหรือได้รับอนุญาตจากเจ้าพนักงานท้องถิ่นข้อ ๙เจ้าของหรือผู้ครอบครองอาคารหรือสถานที่ ซึ่งอยู่นอกบริเวณเก็บ ขน สิ่งปฏิกูลมูลฝอย ตาม ข้อ ๘ ต้องเก็บ ขนกำจัดสิ่งปฏิกูลหรือมูลฝอย ตามคำแนะนำของเจ้าพนักงานสาธารณสุขหรือเจ้าพนักงานท้องถิ่นให้ถูกต้องด้วยลักษณะตามสภาพหรือลักษณะการใช้อาคารหรือสถานที่นั้น ๆข้อ ๑๐อาคารชั่วคราวของคนงานก่อสร้างต้องจัดให้มีที่รองรับสิ่งปฏิกูลและมูลฝอยและให้เจ้าของหรือผู้ครอบครองอาคารดังกล่าวต้องปฏิบัติให้ถูกต้องด้วยสุขลักษณะเกี่ยวกับการเก็บ ขน และกำจัดสิ่งปฏิกูลหรือมูลฝอย ดังนี้๑๐.๑จัดสร้างอาคารชั่วคราวสำหรับคนงานก่อสร้างต้องปฏิบัติ ดังต่อไปนี้๑๐.๑.๑ต้องจัดให้มีส้วมที่ถูกสุขลักษณะตามข้อกำหนดต่อไปนี้ก. ตัวเรือนส้วมต้องแข็งแรงและมิดชิดข. พื้นที่ภายในห้องส้วมต้องไม่น้อยกว่า ๐.๙ตารางเมตรต่อ ๑ ที่นั่ง และต้องมีความกว้างไม่น้อยกว่า ๐.๙๐ เมตรค. พื้นห้องส้วมทำด้วยวัสดุแข็งแรง ทำความสะอาดง่ายมีความลาดเอียงอย่างน้อย ๑ ต่อ ๒๐และมีจุดระบายน้ำทิ้งอยู่ในตำแหน่งต่ำสุดของพื้นห้องง. ห้องส้วมต้องมีช่องระบายอากาศอย่างน้อยร้อยละ๑๐ ของพื้นที่ห้องและมีแสงสว่างภายในห้องอย่างน้อย ๕ ฟุต-เทียนจ.มีหัวส้วมชนิดสามารถป้องกันกลิ่นและแมลงพาหะนำโรคได้ด้วยน้ำฉ.มีท่อระบายอุจจาระขนาดเส้นผ่าศูนย์กลางอย่างน้อย ๔ นิ้ว และวางลาดเอียงอย่างน้อย ๑ต่อ ๑๐ระบายอุจจาระจากหัวส้วมลงสู่ระบบบำบัดน้ำเสียหรือบ่อเกรอะซึ่งน้ำไม่สามารถซึมเข้าออกได้และมีความจุอย่างน้อย ๐.๗๕ ลูกบาศก์เมตร ก่อนปล่อยลงสู่บ่อซึมหรือร่องซึมใต้พื้นดินหรือถังกรองหรืออื่นๆ ในลักษณะเดียวกันช. ที่ฐานส้วมต้องมีท่อระบายอากาศขนาดเส้นผ่าศูนย์กลางอย่างน้อย ๑ นิ้ว สูงเหนือหลังคาส้วมซ. มีน้ำสำหรับราดส้วมอย่างพอเพียง๑๐.๑.๒ต้องจัดให้มีส้วมที่ถูกสุขลักษณะในปริมาณที่เพียงพอกับจำนวนคนงาน คือ ส้วม ๑ที่ต่อคนงาน ๒๕ คน๑๐.๑.๓ ต้องจัดให้มีถังขยะที่ไม่รั่วซึมและมีฝาปิด ทุกครอบครัว และมีที่รองรับขยะรวมขนาดความจุ ๒๐๐ ลิตร ต่อ ๖๐ คนต่อวันและมีการปกปิดป้องกันสัตว์พาหะนำโรคได้๑๐.๑.๔ต้องจัดให้มีระบบระบายน้ำทิ้งที่เป็นท่อเปิดขนาดกว้างไม่น้อยกว่า ๑๐ ซม. และมีความลาดเอียงอย่างน้อย๑ ต่อ ๒๐๐ จากครัวเรือนลงสู่ท่อระบายสาธารณะหรือบ่อซึม๑๐.๒ ให้ผู้ครอบครองอาคาร (คนงานก่อสร้าง)ปฏิบัติ ดังนี้๑๐.๒.๑ กรณีที่ส้วมแตกชำรุด หรือเต็มจนอาจเป็นเหตุให้เกิดการแพร่กระจายของสิ่งปฏิกูลต้องดำเนินการซ่อมแซมหรือแจ้งให้เทศบาลตำบลไชยปราการดำเนินการดูดส้วม แล้วแต่กรณี๑๐.๒.๒ ต้องรักษาความสะอาดส้วมและใช้ส้วมห้ามถ่ายอุจจาระนอกส้วม๑๐.๒.๓ ต้องเก็บกวาดขยะมูลฝอยลงถังขยะโดยเฉพาะขยะเปียกต้องเก็บในถังขยะที่มีฝาปิดหรืออาจเก็บในถุงพลาสติกข้อ ๑๑ห้ามมิให้ผู้ใดดำเนินกิจการรับทำการเก็บ ขนหรือกำจัดสิ่งปฏิกูลหรือมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการเว้นแต่จะได้รับใบอนุญาตจากเจ้าพนักงานท้องถิ่นผู้ได้รับอนุญาตจากเจ้าพนักงานท้องถิ่นให้ดำเนินกิจการรับทำการเก็บขน และกำจัดสิ่งปฏิกูลหรือมูลฝอยโดยทำเป็นธุรกิจ หรือโดยได้รับประโยชน์ตอบแทนด้วยการคิดค่าบริการต้องปฏิบัติตามหลักเกณฑ์ วิธีการ และเงื่อนไข ดังนี้๑๑.๑ กิจการเก็บขนและกำจัดสิ่งปฏิกูล๑๑.๑.๑ รถขนถ่ายสิ่งปฏิกูลต้องได้รับอนุญาตจากกรมการขนส่งทางบก๑๑.๑.๒ รถขนถ่ายสิ่งปฏิกูล ต้องมีลักษณะ ดังนี้๑) ส่วนของรถที่ใช้บรรจุสิ่งปฏิกูลต้องปกปิดมิดชิดสามารถป้องกันกลิ่นและสัตว์แมลงนำโรคได้ และมีฝาปิดอยู่ด้านบน๒) ท่อหรือสายที่ใช้ดูดสิ่งปฏิกูลควรอยู่ในสภาพดี ไม่รั่วซึม๓)มีปั๊มดูดสิ่งปฏิกูลที่มีการติดตั้งมาตรวัดปริมาณของสิ่งปฏิกูลด้วย๑๑.๑.๓รถขนถ่ายสิ่งปฏิกูลต้องมีข้อความติดด้านข้างและด้านหลังรถ ดังนี้รถขนถ่ายสิ่งปฏิกูลปริมาตร บรรจุลูกบาศก์เมตรได้รับอนุญาตจากเทศบาลตำบลไชยปราการใบอนุญาตเลขที่/ชื่อบริษัทหรือเจ้าของกิจการ พร้อมหมายเลขโทรศัพท์(ด้วยตัวหนังสือขนาดที่เห็นได้ชัดเจน)๑๑.๑.๔ มีอุปกรณ์ทำความสะอาดประจำรถ เช่นถังตักน้ำ ไม้กวาด น้ำยาฆ่าเชื้อโรคที่ไม่เป็นอันตรายต่อสุขภาพและสิ่งแวดล้อม๑๑.๑.๕ ในกรณีกำจัดสิ่งปฏิกูลเองต้องมีระบบบำบัดที่ถูกหลักสุขาภิบาลโดยที่แหล่งกำจัดนั้นจะต้องไม่ก่อให้เกิดเหตุรำคาญและไม่เกิดมลพิษต่อสิ่งแวดล้อม๑๑.๑.๖ มีเสื้อคลุม ถุงมือยาง รองเท้ายางสำหรับผู้ปฏิบัติงาน๑๑.๑.๗ ขณะทำการดูดสิ่งปฏิกูลผู้ปฏิบัติงานต้องสวมเสื้อคลุม ถุงมือยาง รองเท้ายาง๑๑.๑.๘ ทำความสะอาดท่อหรือสายที่ใช้ดูดสิ่งปฏิกูลโดยหลังจากดูดสิ่งปฏิกูลเสร็จแล้วให้ทำการดูดน้ำสะอาดจากถังเพื่อล้างภายในท่อหรือสายดูดฯและทำความสะอาดท่อหรือสายดูดด้านนอกที่สัมผัสสิ่งปฏิกูลด้วยน้ำยาฆ่าเชื้อโรคที่ไม่เป็นอันตรายต่อสุขภาพและสิ่งแวดล้อม๑๑.๑.๙ ทำความสะอาดอย่างน้อยวันละ ๑ ครั้งหลังจากที่ออกปฏิบัติงานขนถ่ายสิ่งปฏิกูลแล้ว และน้ำเสียที่เกิดจากการล้างต้องได้รับการบำบัดที่ถูกหลักสุขาภิบาลการบำบัดน้ำทิ้งโดยใช้ลานทรายซึมหรือร่องซึมโดยจะต้องห่างจากแหล่งน้ำดื่มน้ำใช้ ไม่น้อยกว่า ๓๐ เมตร๑๑.๑.๑๐ กรณีที่มีสิ่งปฏิกูลเรี่ยราดให้ทำการฆ่าเชื้อโรคด้วยน้ำยาฆ่าเชื้อโรคที่ไม่เป็นอันตรายต่อสุขภาพและก่อผลกระทบต่อสุขภาพและก่อผลกระทบต่อสิ่งแวดล้อมแล้วทำความสะอาดด้วยน้ำตามคำแนะนำของเจ้าหน้าที่๑๑.๑.๑๑ ทำความสะอาดเสื้อคลุม และรองเท้ายางทุกวันที่ปฏิบัติงาน๑๑.๑.๑๒ มีการตรวจสุขภาพของผู้ปฏิบัติงานอย่างน้อยปีละ ๑ ครั้ง (เพื่อคุ้มครองสุขภาพของผู้ปฏิบัติงาน)๑๑.๑.๑๓ ดำเนินการขนถ่ายสิ่งปฏิกูลจะคิดค่าบริการได้ไม่เกินอัตราที่เทศบาลตำบลไชยปราการกำหนด๑๑.๒ กิจการเก็บ ขน มูลฝอย๑๑.๒.๑ รถเก็บขนมูลฝอยทุกคัน ต้องได้รับการออกแบบประกอบ และสร้างให้มีลักษณะถูกต้องตามกฎหมายขนส่งทางบกและกฎหมายอื่น ๆที่เกี่ยวข้อง สามารถป้องกันการปลิวตกหล่นของมูลฝอยและการรั่วไหลของน้ำเสียจากมูลฝอยในขณะทำการจัดเก็บและขนย้ายมูลฝอยไปยังสถานที่กำจัด๑๑.๒.๒ รถเก็บขนมูลฝอยทุกคันต้องมีข้อความด้านข้างและด้านหลังรถตามขนาด ธูป ลักษณะ และสีที่เทศบาลตำบลไชยปราการเห็นสมควร ดังนี้รถเก็บขนมูลฝอยได้รับอนุญาตจากเทศบาลตำบลไชยปราการใบอนุญาตเลขที่.ชื่อ บริษัท หรือเจ้าของกิจการ และหมายเลขโทรศัพท์(ด้วยตัวหนังสือขนาดที่เห็นได้ชัดเจน)๑๑.๒.๓ ผู้รับจ้างต้องจัดให้มีพนักงานขับรถพนักงานเก็บขนมูลฝอย ตลอดจนวัสดุอุปกรณ์ประกอบสำหรับการบริการเก็บขนมูลฝอยอย่างเพียงพอ และเหมาะสมต่อการปฏิบัติงานเก็บขนมูลฝอยประจำวัน๑๑.๒.๔ผู้รับจ้างต้องจัดหาภาชนะรองรับมูลฝอยสำหรับผู้สัญจรทางเท้าริมถนนและภาชนะรองรับมูลฝอยรวม ในเขตพื้นที่ให้บริการ ตามรูปแบบ ชนิดและตำแหน่งที่เทศบาลตำบลไชยปราการกำหนด๑๑.๒.๕ ผู้รับจ้างจะต้องทำการเก็บขนมูลฝอยที่จัดเก็บแล้วนั้นไปกำจัดยังสถานที่กำจัดมูลฝอยของเทศบาลตำบลไชยปราการหรือสถานที่อื่นที่เทศบาลตำบลไชยปราการกำหนดเท่านั้น๑๑.๒.๖ ผู้รับจ้างต้องจัดให้มีสถานที่ทำงานถาวรภายในเขตเทศบาลตำบลไชยปราการซึ่งสามารถติดต่องานได้สะดวก โดยจะต้องจัดให้มีเจ้าหน้าที่ประจำสำนักงานและโทรศัพท์ติดต่อในจำนวนที่เหมาะสม ตลอดเวลาทำงานปกติและสถานที่ทำการจะต้องเปิดให้ประชาชนสามารถเข้ามาติดต่อขอรับบริการหรือร้องเรียนได้ในระหว่างเวลาทำงานได้โดยสะดวก๑๑.๒.๗ ผู้รับจ้างต้องจัดให้มีลานจอดรถหรืออาคารจอดรถสำหรับรถเก็บขนมูลฝอยทุกคันที่ใช้ในการปฏิบัติงานและรักษาให้สถานที่ดังกล่าวอยู่ในสภาพที่ดีและถูกสุขลักษณะตลอดเวลา๑๑.๒.๘ ผู้รับจ้างต้องจัดให้มีการล้างทำความสะอาดอย่างน้อยวันละ ๑ ครั้ง หลังจากที่ออกปฏิบัติงานเก็บขนมูลฝอยและน้ำเสียที่เกิดจากการล้าง ต้องได้รับการบำบัดที่ถูกหลักสุขาภิบาล๑๑.๒.๙ ในระหว่างการปฏิบัติงานพนักงานทุกคนของผู้รับจ้างจะต้องสวมใส่ชุดเครื่องแบบที่มีชื่อ นามสกุลตามแบบที่เทศบาลตำบลไชยปราการกำหนดหรือตามที่ผู้รับจ้างตกลงไว้กับเทศบาลตำบลไชยปราการ๑๑.๒.๑๐ ในการปฏิบัติงานผู้รับจ้างต้องควบคุมดูแลมิให้มีการดำเนินการเก็บขนมูลฝอยในลักษณะที่ไม่ปลอดภัยต่อการทำงานหรือก่อให้เกิดเหตุรำคาญ หรือทำให้เกิดการละเมิดต่อผู้อื่น๑๑.๒.๑๑ ในกรณีที่มีการจัดกิจกรรมพิเศษ เช่นงานประจำท้องถิ่น งานนักขัตฤกษ์ต่าง ๆ ตลอดจนงานเทศกาลต่าง ๆซึ่งจัดโดยจังหวัดเชียงใหม่ เทศบาลตำบลไชยปราการ หน่วยงานราชการ หรือหน่วยงานเอกชนเทศบาลตำบลไชยปราการจะแจ้งให้ผู้รับจ้างทราบล่วงหน้าเพื่อการให้บริการจัดเก็บขนมูลฝอยในบริเวณที่มีการจัดงานเป็นพิเศษในช่วงระหว่างงาน และเมื่องานเสร็จสิ้นแล้วโดยผู้รับจ้างไม่อาจคิดค่าบริการเพิ่ม๑๑.๒.๑๒ ผู้รับจ้าง ต้องจัดให้มีการตรวจสุขภาพของผู้ปฏิบัติงานอย่างน้อยปีละหนึ่งครั้ง (เพื่อคุ้มครองสุขภาพของผู้ปฏิบัติงาน)๑๑.๒.๑๓ ผู้รับจ้างเก็บขนมูลฝอยจะเก็บค่าบริการเป็นพิเศษ เพิ่มจากที่เทศบาลตำบลไชยปราการกำหนดไว้ไม่ได้๑๑.๓ กิจการกำจัดมูลฝอยส่วนราชการหรือเอกชนที่รับดำเนินการกำจัดมูลฝอยต้องปฏิบัติตามประกาศข้อกำหนดของเทศบาลตำบลไชยปราการหรือตามคำแนะนำของเจ้าพนักงานสาธารณสุข หรือตามคำสั่งของเจ้าพนักงานท้องถิ่นข้อ ๑๒ห้ามผู้ใด ถ่าย เท ทิ้งสิ่งปฏิกูลในที่รองรับมูลฝอยข้อ ๑๓กรณี มูลฝอยอันตรายและมูลฝอยติดเชื้อต้องมีการปฏิบัติการตามที่จำเป็นเพื่อให้ถูกต้องด้วยสุขลักษณะตามลักษณะของมูลฝอยที่จัดเก็บ โดยไม่ก่อให้เกิดอันตรายและการแพร่ของเชื้อโรคตามวิธีการที่ถูกต้องตามการที่ถูกต้องหลักวิทยาศาสตร์และเทคโนโลยีที่เหมาะสมข้อ ๑๔ผู้ขอรับใบอนุญาตดำเนินกิจการทำการเก็บ ขนหรือกำจัดสิ่งปฏิกูลหรือมูลฝอยโดยทำเป็นธุรกิจต้องยื่นคำร้องต่อเจ้าพนักงานท้องถิ่นพร้อมด้วยหลักฐานเพื่อประกอบการพิจารณา ดังต่อไปนี้๑๔.๑ บัตรประจำตัว พร้อมสำเนาที่รับรองถูกต้อง ๒ชุด๑๔.๒ ทะเบียนบ้าน พร้อมสำเนาที่รับรองถูกต้อง ๒ชุด๑๔.๓ สำเนาหนังสือรับรองการจัดทะเบียนนิติบุคคลพร้อมแสดงบัตรประจำตัวประชาชนของผู้แทนนิติบุคคล(ในกรณีที่ผู้ขออนุญาตเป็นนิติบุคคล)๑๔.๔ หนังสือมอบอำนาจในกรณีที่เจ้าของกิจการไม่มายื่นขอรับใบอนุญาตด้วยตนเอง๑๔.๕ ใบรับรองแพทย์ข้อ ๑๕ใบอนุญาตให้ดำเนินกิจการรับทำการเก็บขน หรือกำจัดสิ่งปฏิกูลหรือมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการติดค่าบริการให้มีอายุหนึ่งปีนับแต่วันที่ออกใบอนุญาตและให้ใช้ได้เพียงในเขตอำนาจของเทศบาลตำบลไชยปราการการขอต่ออายุใบอนุญาตจะต้องยื่นคำขอก่อนใบอนุญาตสิ้นอายุเมื่อได้ยื่นคำขอพร้อมกับเสียค่าธรรมเนียมแล้วให้ประกอบกิจการต่อไปได้จนกว่าเจ้าพนักงานท้องถิ่นจะสั่งไม่ต่ออายุใบอนุญาตข้อ ๑๖ผู้รับใบอนุญาตต้องแสดงใบอนุญาตไว้ได้โดยเปิดเผยและเห็นได้ง่ายณ สถานประกอบกิจการตลอดเวลาที่ประกอบกิจการข้อ ๑๗ในกรณีที่ใบอนุญาตสูญหาย ถูกทำลายหรือชำรุดในสาระสำคัญ ให้ผู้รับใบอนุญาตยื่นคำขอรับใบอนุญาตภายในสิบห้าวันนับแต่วันที่ได้ทราบถึงการสูญหายถูกทำลาย หรือชำรุดการขอรับใบแทนใบอนุญาตและการออกใบแทนใบอนุญาตให้เป็นไปตามหลักเกณฑ์วิธีการ และเงื่อนไขที่กำหนดในเทศบัญญัตินี้ข้อ ๑๘ในกรณีที่ปรากฏว่าผู้รับใบอนุญาตสำหรับกิจการใดไม่ปฏิบัติหรือปฏิบัติไม่ถูกต้องตามบทแห่งพระราชบัญญัติการสาธารณสุข พ.ศ. ๒๕๓๕ กฎกระทรวงหรือเทศบัญญัตินี้ หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตนั้นเจ้าพนักงานท้องถิ่นมีอำนาจสั่งพักใช้ใบอนุญาตได้ภายในเวลาที่เห็นสมควรแต่ต้องไม่เกินสิบห้าวันข้อ ๑๙เจ้าพนักงานท้องถิ่นมีอำนาจออกคำสั่งเพิกถอนใบอนุญาตเมื่อปรากฏว่าผู้รับใบอนุญาต๑๙.๑ ถูกสั่งพักใช้ใบอนุญาตตั้งแต่สองครั้งขึ้นไปและมีเหตุที่จะต้องถูกสั่งพักใช้ใบอนุญาต๑๙.๒ ต้องคำพิพากษาถึงที่สุดว่าได้กระทำความผิดตามพระราชบัญญัติการสาธารณสุขพ.ศ. ๒๕๓๕๑๙.๓ไม่ปฏิบัติหรือปฏิบัติไม่ถูกต้องตามบทบัญญัติแห่งพระราชบัญญัติการสาธารณสุข พ.ศ.๒๕๓๕ กฎกระทรวง หรือเทศบัญญัตินี้หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตและการไม่ปฏิบัติหรือการปฏิบัติไม่ถูกต้องนั้นก่อให้เกิดอันตรายอย่างร้ายแรงต่อสุขภาพของประชาชนหรือมีผลกระทบต่อสภาวะความเป็นอยู่ที่เหมาะสมกับการดำรงชีพของประชาชนข้อ ๒๐ผู้ถูกสั่งเพิกถอนใบอนุญาตจะขอรับใบอนุญาตสำหรับการประกอบกิจการที่ถูกเพิกถอนใบอนุญาตอีกไม่ได้จนกว่าจะพ้นกำหนดหนึ่งปีนับแต่วันที่ถูกสั่งเพิกถอนใบอนุญาตข้อ ๒๑บรรดาใบอนุญาตให้ดำเนินกิจการรับทำการเก็บขน หรือกำจัดสิ่งปฏิกูลหรือมูลฝอยโดยทำเป็นธุรกิจหรือโดยได้รับประโยชน์ตอบแทนด้วยการคิดค่าบริการที่ได้ออกก่อนวันใช้เทศบัญญัตินี้ให้คงใช้ต่อไปจนสิ้นอายุใบอนุญาตนั้นข้อ ๒๒ให้นายกเทศมนตรีตำบลไชยปราการมีหน้าที่รักษาการและให้มีอำนาจออกหนังสือสั่งการ เพื่อปฏิบัติการให้เป็นไปตามเทศบัญญัตินี้ประกาศณ วันที่ ๒๖ กรกฎาคม พ.ศ. ๒๕๔๓สุชาติบัวคำนายกเทศมนตรีตำบลไชยปราการ[เอกสารแนบท้าย]๑. บัญชีอัตราค่าธรรมเนียมเก็บ ขน กำจัดสิ่งปฏิกูลและมูลฝอย ท้ายเทศบัญญัติเทศบาลตำบลไชยปราการ เรื่องการกำจัดสิ่งปฏิกูล และมูลฝอย พ.ศ. ๒๕๔๓๒. คำขอรับใบอนุญาตประกอบกิจการขนเก็บ กำจัดมูลฝอย สิ่งปฏิกูล๓. คำขอต่ออายุใบอนุญาตประกอบกิจการเก็บขน กำจัด สิ่งปฏิกูล หรือมูลฝอย๔. ใบอนุญาตประกอบกิจการการเก็บขน กำจัดสิ่งปฏิกูล หรือมูลฝอย๕. ใบรับรองแพทย์(ดูข้อมูลจากภาพกฎหมาย)ปริยานุช/ผู้จัดทำ๑๔ตุลาคม ๒๕๕๒นันท์นภัสร์/ตรวจ๑๔ตุลาคม ๒๕๕๒[๑]ราชกิจจานุเบกษา เล่ม ๑๒๖/ตอนที่ ๑๑๗ ง/หน้า ๓๔/๘ ตุลาคม ๒๕๕๒